b'\n_START_ARTICLE_\nUnder My Thumb\n_START_SECTION_\nAltamontin konsertin tragedia\n_START_PARAGRAPH_\nVuoden 1969 joulukuussa Rolling Stones esiintyi Altamontin konsertissa l\xc3\xa4hell\xc3\xa4 Oaklandia. Konsertti oli ilmaiskonsertti ja paikalla oli runsaasti ihmisi\xc3\xa4. Yleis\xc3\xb6n on v\xc3\xa4itetty pyrkineen lavalle koko konsertin ajan ja katsomov\xc3\xa4kivallan uhka oli koko ajan l\xc3\xa4sn\xc3\xa4. Kun Stones soitti kappaleensa "Sympathy for the Devil", alkoi yleis\xc3\xb6 villiinty\xc3\xa4 ja Mick Jaggerin t\xc3\xa4ytyi rauhoitella ihmisi\xc3\xa4. Kun Stones alkoi soittaa "Under My Thumbia", yleis\xc3\xb6 sekosi t\xc3\xa4ysin ja kesken kappaleen 18-vuotias katsoja veti taskustaan aseen. T\xc3\xa4ll\xc3\xb6in j\xc3\xa4rjestysmiehin\xc3\xa4 olleet Helvetin enkelit, joita oltiin mahdollisesti heitelty pulloilla koko konsertin ajan, puukottivat miehen kuoliaaksi. Konsertti keskeytettiin ja Stones poisti "Under My Thumbin" ohjelmistostaan vuosiksi tragedian takia.'